section_heading: Povijest
paragraph_text: Prebacivanjem 69,57 posto dionica Poslovnog sistema Mercator s Agrokora d.d. na Fortenova grupu, Mercator je 23. travnja 2021. postao integralni dio poslovnog područja maloprodaje Fortenova grupe, koja u vlasništvu sada ima 88,1 posto Mercatora.  Prijenos dionica Mercatora odvijao se istodobno s refinanciranjem Mercatorovog zaduženja kod 55 banaka u ukupnom iznosu od 385 milijuna eura. Fortenova grupa je u suradnji s HPS Partners i VTB-om osigurala potrebna sredstva te u cijelosti zamijenila Mercatorov dug i na taj način osigurala neometan prijenos vlasništva Mercatora s kompanije u stečaju na stabilnu kompaniju, konsolidirane vlasničke i vjerovničke strukture. Prethodno je Fortenova grupa ispunila brojne formalne preduvjete za realizaciju transfera Mercatora, između ostalih, ishodila je i sva potrebna regulatorna odobrenja.